CELEX: 62018CN0424
Language: ro
Date: 2018-06-27 00:00:00
Title: Cauza C-424/18: Cerere de decizie preliminară introdusă de Tribunale Amministrativo Regionale per il Veneto (Italia) la 27 iulie 2018 – Italy Emergenza Cooperativa Sociale, Associazione Volontaria di Pubblica Assistenza „Croce Verde”/Ulss 5 Polesana Rovigo, Regione del Veneto

3.9.2018   
            
            
               RO
            
            
               Jurnalul Oficial al Uniunii Europene
            
            
               C 311/10
            
         
      Cerere de decizie preliminară introdusă de Tribunale Amministrativo Regionale per il Veneto (Italia) la 27 iulie 2018 – Italy Emergenza Cooperativa Sociale, Associazione Volontaria di Pubblica Assistenza „Croce Verde”/Ulss 5 Polesana Rovigo, Regione del Veneto
      (Cauza C-424/18)
      (2018/C 311/11)
      Limba de procedură: italiana
      
         Instanța de trimitere
      
      Tribunale Amministrativo Regionale per il Veneto
      
         Părțile din procedura principală
      
      
         Reclamante: Italy Emergenza Cooperativa Sociale, Associazione Volontaria di Pubblica Assistenza „Croce Verde”
      
         Pârâte: Ulss 5 Polesana Rovigo, Regione del Veneto
      
         Întrebările preliminare
      
      
                  1)
               
               
                  Articolul 10 litera (h) din Directiva 2014/24/UE (1) și considerentul (28) al acesteia trebuie interpretate în sensul că
                  
                              a)
                           
                           
                              serviciile de ambulanță pentru care este prevăzută prezența obligatorie la bord a unui șofer de urgență și a cel puțin unui asistent medical de urgență având calificările și competențele care decurg din frecventarea unui curs și din promovarea unui examen în materie de ajutor de urgență și
                           
                        
                              b)
                           
                           
                              serviciile de transport prevăzute în cadrul nivelurilor minime de îngrijire medicală (NMIM), prestate prin intermediul serviciului de ambulanță, sunt incluse în excluderea prevăzută la articolul 10 litera (h) menționat anterior sau, dimpotrivă, se încadrează în serviciile prevăzute la articolele 74-77 din directiva amintită?
                           
                        
            
                  2)
               
               
                  Directiva 2014/24/UE trebuie interpretată în sensul că se opune unei reglementări naționale care prevede că, fie și în absența unei situații de urgență certă,
                  
                              a)
                           
                           
                              serviciile de ambulanță pentru care este prevăzută prezența obligatorie la bord a unui șofer de urgență și a cel puțin unui asistent medical de urgență având calificările și competențele care decurg din frecventarea unui curs și din promovarea unui examen în materie de ajutor de urgență și
                           
                        
                              b)
                           
                           
                              serviciile de transport prevăzute în cadrul nivelurilor minime de îngrijire medicală (NMIM), prestate prin intermediul serviciului de ambulanță, sunt atribuite în mod prioritar unor asociații de voluntariat prin atribuire directă prin convenție?
                           
                        
            
         (1)  Directiva 2014/24/UE a Parlamentului European și a Consiliului din 26 februarie 2014 privind achizițiile publice și de abrogare a Directivei 2004/18/CE (JO L 94, p. 65).